Gorgonopsi

**Gorgonopsi** (lat. **Gorgonopsia**, "gorgonsko lice") bio je podred terapsida. Kao i ostali terapsidi, gorgonopse su prije nazivali "gmazovima sličnim sisarima".

## Opis

U njihove sisarolike prilagodbe spadaju i zubi različitih oblika, potpuno razvijen sljepoočni otvor, noge poput stubova, zasvođeno nepce, koje im je možda olakšavalo disanje dok su držali plijen, te kosti uha koje su se tek počele razvijati. Gorgonopsi su dio skupine terapsida koji se nazivaju teriodonti, a u njih spadaju i sisari. 
Spadali su u najveće mesojede kasnog perma. Najveći poznati gorgonops, *[[Inostrancevia]]*, bio je veličine medvjeda, sa lubanjom dužine 45&nbsp;cm i sabljaste zube duge 12&nbsp;cm, koji su očito bili prilagodba za ishranu mesom. Vjerovatno nisu u potpunosti bili pokriveni krznom, ali nije poznato da li su imali čekinje, krljušti ili golu kožu. Moguće je da su imali kombinaciju navedenog, kao što se može vidjeti kod nekih današnjih sisara.

## Evolutivna historija
Gorgonopsi (Gorgonopsia) spadaju u teriodonte, veliku skupinu terapsida u koju spadaju i preci sisara. Gorgonopsi su se tokom srednjeg perma razvili od gmazolikog terapsida, koji je također postojao tokom tog perioda. Rani gorgonopsi bili su maleni, ne veći od psa. Izumiranje dinocefala, koji su dominirali svijetom srednjeg perma, dovelo je do toga da su gorgonopsi postali dominantni grabežljivci kasnog perma. Neki su dostizali veličinu nosoroga, među njima i *[[Inostrancevia]]*, koja je bila najveća. Još jedan veliki rod bila je *[[Rubidgea]]*, čiji je cjelovit fosil pronađen u Južnoj Africi. Gorgonopsi su izumrli krajem perma, te su bili jedina linija teriodonata koja je u potpunosti prestala postojati zbog masovnog izumiranja do kojeg je tada došlo.

## Klasifikacija
Gorgonopsi su jedna od tri grupe teriodonata (druge dvije su terocefali i cinodonti). Teriodonti su u srodstvu sa anomodontima, koji su bili biljojedi. U gorgonopse spadaju tri potporodice, Gorgonopsinae, Rubidgeinae i Inostranceviinae, zajedno sa većim brojem rodova koji se ne svrstavaju ni u jednju od njih. Poznato je 25 rodova i 41 vrsta, a najpotpunije opisani su *[[Dinogorgon]]*, *Inostrancevia* i *[[Rubidgea]]*.

Najobuhvatniji pregled te grupe, predstavljen ispod, napravila je Sigogneau-Russell, 1989. godine.

* **Red [[Therapsida]]**
* **Podred Gorgonopsia**
** **Porodica Gorgonopsidae**
*** *[[Aelurognathus]]*
*** *[[Aelurosaurus]]*
*** *[[Aloposaurus]]*
*** *[[Arctognathus]]*
*** *[[Arctops]]*
*** *[[Broomisaurus]]*
*** *[[Cephalicustriodus]]*
*** *[[Cerdorhinus]]*
*** *[[Clelandina]]*
*** *[[Cyonosaurus]]*
*** *[[Dinogorgon]]*
*** *[[Eoarctops]]*
*** *[[Galesuchus]]*
*** *[[Leontocephalus]]*
*** *[[Lycaenops]]*
*** *[[Paragalerhinus]]*
*** *[[Scylacognathus]]*
*** *[[Sycosaurus]]*
*** *[[Viatkogorgon]]
*** *'Potporodica Gorgonopsinae**
**** ''[[Gorgonops]]''
**** ''[[Sauroctonus]]''
**** ''[[Scylacops]]''
*** **Potporodica Inostranceviinae**
**** ''[[Inostrancevia]]''
**** ''[[Pravoslavleria]]''
*** **Potporodica Rubidgeinae*'
**** *Broomicephalus*
**** *Prorubidgea*
**** *Rubidgea*

Gebauer ([[2007]]) je provela filogenetsku analizu gorgonopsa. Ona nije smatrala da su taksoni Gorgonopsia i Gorgonopsidae ekvivalentni, te je u drugu grupu svrstala samo vrste sa autapomorfijama, tj. osobinama jedinstvenim za te vrste. Rodove *Aloposaurus*, *Cyonosaurus* i *Aelurosaurus* svrstala je izvan Gorgonopsidae kao "gorgonopside koji čine matičnu grupu", zato što nisu imali autapomorfije. Dolje je predstavljen kladogram napravljen prema filogenetskoj analizi koj je provela Gebauer (2007):



== Napomene ==


== Izvori ==
* [[Robert T. Bakker|Bakker, R.T.]] (1986), *The Dinosaur Heresies*, Kensington Publishing Corp.
* Cox, B. and Savage, R.J.G. and Gardiner, B. and Harrison, C. and Palmer, D. (1988) *The Marshall illustrated encyclopedia of dinosaurs & prehistoric animals*, 2nd Edition, [[Marshall Publishing]].
* [[Carol Lane Fenton|Fenton, C.L.]] and [[Mildred Adams Fenton|Fenton, M.A.]] (1958) *The Fossil Book*, [[Doubleday Publishing]].
* Hore, P.M. (2005), *The Dinosaur Age*, Issue #18. National Dinosaur Museum.
* [[Denise Sigogneau-Russell|Sigogneau-Russell, D.]], 1989, "Theriodontia I - Phthinosuchia, Biarmosuchia, Eotitanosuchia, Gorgonopsia" Part 17 B I, *Encyclopedia of Paleoherpetology*, [[Gustav Fischer Verlag]], Stuttgart and New York.
* [[Peter Ward (paleontologist)|Ward, P.D.]] (2004), *Gorgon*, Viking Penguin.
* [http://tobias-lib.ub.uni-tuebingen.de/volltexte/2007/2935/pdf/Eva_Gebauer.pdf Eva Gebauer (2007), Phylogeny and Evolution of the Gorgonopsia with a Special Reference to the Skull and Skeleton of GPIT/RE/7113 (*‘Aelurognathus?’ parringtoni''). Ph.D. Dissertation, Tübingen University.]